Diari Oficial de la Generalitat Valenciana


Sumari del DOGV 2919, del 30-01-1997 (1997/856101)

RESOLUCIÓ de 18 de desembre de 1996, del conseller d'Obres Públiques, Urbanisme i Transports per la qual aprova definitivament la modificació de les normes subsidiàries de planejament municipal de Ribesalbes en l'actuació integrada número 1.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2919

Data del DOGV
:   30-01-1997

Secció del DOGV
:   ALTRES DISPOSICIONS

Número del document
:   1997/856101


Data del document
:   18-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 18 de desembre de 1996, del conseller d'Obres Públiques, Urbanisme i Transports per la qual aprova definitivament la modificació de les normes subsidiàries de planejament municipal de Ribesalbes en l'actuació integrada número 1.  
Vist l'expedient relatiu al Projecte de la Modificació de les Normes Subsidiàries de Planejament Municipal de Ribesalbes (Castelló), en l'actuació integrada número 1, i d'acord amb els següents:  
Antecedents de fet  
Primer  
El Ple de l'Ajuntament de Ribesalbes va acordar sotmetre a informació pública la modificació el 25 de juliol de 1996, cosa que va dur a terme per mitjà dels anuncis publicats en el periòdic Castellón Diario, de 3 d'agost de 1996; en el Diari Oficial de la Generalitat Valenciana núm. 2.809, de 14 d'agost de 1996, i en el Butlletí Oficial de la Província número 100, de 17 d'agost de 1996. Conclòs el període d'exposició pública, durant el qual no es van formular al·legacions, segons el que indica l'acord plenari abans esmentat i el certificat de 18 d'octubre de 1996, la modificació va quedar aprovada provisionalment.  
Segon  
El projecte de modificació està integrat per una memòria justificativa i plànols.  
Tercer  
La Comissió Territorial d'Urbanisme de Castelló, reunida en la sessió de 10 de desembre de 1996, va informar favorablement sobre l'expedient de referència.  
Quart  
El 16 de desembre de 1996, aquesta Conselleria d'Obres Públiques, Urbanisme i Transports, d'acord amb el dictamen del Servei de Coordinació Territorial i a proposta de la Direcció General d'Urbanisme i Ordenació Territorial, va informar favorablement sobre l'aprovació definitiva d'aquesta modificació de les normes subsidiàries de planejament de Ribesalbes.  
Fonaments de dret  
Primer  
Respecte del procediment, s'han complit les prescripcions legalment establides per a les modificacions dels planejaments generals d'aquesta mena, constituïdes pels articles 38 i següents per remissió de l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Pel que fa al fons de l'assumpte, la finalitat de la modificació consisteix a introduir unes petites modificacions en l'ordenació del sòl urbà de les normes subsidiàries de planejament municipal de Ribesalbes, aprovades el 8 de febrer de 1995, en l'àmbit del programa per al desenvolupament de l'actuació integrada número 1.  
Com a conseqüència de l'execució d'aquest programa, segons s'indica en la memòria de la modificació, s'ha observat que hi ha un desguàs des de la muntanya que creua l'àrea, així com que hi ha també una diferència de cotes en la connexió entre el carrer en projecte i el carrer de L'Alcora.  
Per això es proposa les modificacions puntuals de les alineacions en els punts següents:  
a) Ampliació de la zona verda projectada entre el carrer en projecte, carrer del Barri de l'Olleria i carrer de Castelló, ja que hi ha una reducció de la superfície edificable de l'illa contínua.  
b) Modificació del traçat de l'alineació en l'encreuament del carrer en projecte i el carrer d'Alcora, amb la qual cosa n'augmenta la superfície edificable i es compensa la reducció esmentada en l'apartat anterior.  
Com a conseqüència de la modificació, la superfície dels espais públics s'incrementa en 81 metres quadrats i disminueix la dels espais privats en la mateixa quantitat.  
La modificació afecta dues zones verdes. La primera passa de 67 metres quadrats a 169 metres quadrats; la segona es redueix de 81 metres quadrats a 67 metres quadrats. De manera que no hi ha una disminució en les zones verdes previstes a Ribesalbes, atés que la modificació plantejada no comporta un increment de l'aprofitament lucratiu, sinó un augment de la superfície total de les zones verdes.  
Tercer  
De conformitat amb el que estableix l'article 40.2 de la Llei Reguladora de l'Activitat Urbanística, no es troben objeccions ni impediments legals que entrebanquen l'aprovació definitiva d'aquesta modificació de les normes subsidiàries de planejament de Ribesalbes.  
Quart  
El conseller d'Obres Públiques, Urbanisme i Transports és l'òrgan competent per a la resolució d'aquest expedient, amb l'informe previ de la Comissió Territorial d'Urbanisme, d'acord amb l'article 55.4 i de la disposició transitòria novena de la Llei Reguladora de l'Activitat Urbanística, en relació amb la disposició transitòria tercera del Decret 77/1996, de 16 d'abril.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de Castelló, resolc:  
Aprovar definitivament la modificació de les normes subsidiàries de planejament municipal de Ribesalbes en l'actuació integrada número 1.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana. Amb aquesta publicació no en cal la notificació individualitzada.  
Contra aquesta resolució, que exhaureix la via administrativa, s'hi podrà interposar un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des del dia de la notificació o publicació d'aquesta.   
Per a la interposició de recurs esmentat és requisit imprescindible que, prèviament, el recurrent en comunique a aquest òrgan la interposició, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que s'hi puga interposar qualsevol altre recurs que s'estime oportú.  
València, 18 de desembre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.